stanford-oval/wikipedia huggingface dataset:
พรรคกิจสังคม
ประวัติพรรค

พรรคกิจสังคมก่อตั้งขึ้นโดยสมาชิกพรรคประชาธิปัตย์ที่มีแนวคิดเสรีนิยมในปี พ.ศ. 2517 ภายใต้การนำของหม่อมราชวงศ์คึกฤทธิ์ ปราโมช ซึ่งเป็นอดีตเลขาธิการพรรคประชาธิปัตย์ หลังจากหม่อมราชวงศ์คึกฤทธิ์ลาออกจากตำแหน่งหัวหน้าพรรคเมื่อปลายปี พ.ศ. 2528 ได้มีการเลือกตั้งคณะกรรมการบริหารพรรคชุดใหม่ ในปลายปี พ.ศ. 2529 โดยมีอดีตรัฐมนตรีว่าการกระทรวงการต่างประเทศและอดีตรองหัวหน้าพรรคคือพลอากาศเอกสิทธิ เศวตศิลา และร้อยตำรวจเอกสุรัตน์ โอสถานุเคราะห์ เป็นหัวหน้าพรรคและเลขาธิการพรรคคนใหม่
โดยสภาพแล้วพรรคกิจสังคมเป็นพรรคการเมืองขนาดกลางค่อนไปทางเล็ก  มีจำนวน สส. ไม่มาก จึงมีบทบาทในการเป็นพรรคร่วมรัฐบาล หรือฝ่ายค้าน ภายหลังการยุติบทบาททางการเมืองของ ม.ร.ว.คึกฤทธิ์ ปราโมช พรรคกิจสังคมก็ได้มี มนตรี พงษ์พานิช เป็นหัวหน้าพรรค จากนั้นจึงเป็น สุวิทย์ คุณกิตติ อดีตสมาชิกพรรคอีกคนหนึ่ง ที่ยังมีบทบาททางการเมืองคือ สมศักดิ์ เทพสุทิน อดีตเลขาธิการพรรค
พรรคกิจสังคม ได้ฉายาจากสื่อมวลชนว่า "พรรคแสบ" (SAP) ซึ่งย่อมาจากชื่อภาษาอังกฤษของพรรค และประกอบกับลีลาการเล่นการเมือง ของ ม.ร.ว.คึกฤทธิ์ ปราโมช ที่แสบสันต์เป็นที่รู้จักกันดี
นอกจากนี้แล้ว พรรคกิจสังคม ยังเคยเอาชนะพรรคประชาธิปัตย์ ในพื้นที่ภาคใต้ อันเป็นพื้นที่ฐานเสียงเข้มแข็งของพรรคประชาธิปัตย์มาแล้ว ในการเลือกตั้ง ปี พ.ศ. 2522 (กิจสังคมได้ 18 เสียง, ประชาธิปัตย์ได้ 15 เสียง)
บทบาททางการเมือง > การกลับมาของบทบาททางการเมือง

พรรคกิจสังคม ได้ถูกรื้อฟื้นอีกครั้ง ในปลายปี พ.ศ. 2551 ภายหลังคดียุบพรรคการเมือง พ.ศ. 2551 สุวิทย์ คุณกิตติ อดีตหัวหน้าพรรคซึ่งลาออกจากการเป็นหัวหน้าพรรคเพื่อแผ่นดิน ไม่นาน ได้กลับมาฟื้นฟูพรรคอีกครั้ง โดยนำสมาชิกสภาผู้แทนราษฎรบางคนที่ยังไม่ได้สังกัดพรรคการเมือง เข้าสังกัดพรรคกิจสังคม โดยนายสุวิทย์ดำรงตำแหน่งประธานที่ปรึกษาพรรค และเข้าร่วมฝ่ายรัฐบาลซึ่งสนับสนุน อภิสิทธิ์ เวชชาชีวะ เป็นนายกรัฐมนตรี ซึ่งสมาชิกสภาผู้แทนราษฎรที่ย้ายมาสังกัด จำนวน 5 คน คือ
เทวฤทธิ์ นิกรเทศ ส.ส.สัดส่วน จากพรรคพลังประชาชน
สมเจตน์ ลิมปะพันธุ์ ส.ส.สุโขทัย จากพรรคชาติไทย
มนต์ชัย วิวัฒน์ธนาฒย์ ส.ส.พิษณุโลก จากพรรคพลังประชาชน
ชยุต ภุมมะกาญจนะ ส.ส.ปราจีนบุรี จากพรรคพลังประชาชน
วารุจ ศิริวัฒน์ ส.ส.อุตรดิตถ์ จากพรรคพลังประชาชน
ผู้บริหารพรรค > รายนามหัวหน้าพรรค

| หัวหน้าพรรคกิจสังคม> ลำดับที่ | หัวหน้าพรรคกิจสังคม> รูป | หัวหน้าพรรคกิจสังคม> รายนาม | หัวหน้าพรรคกิจสังคม> เริ่มวาระ | หัวหน้าพรรคกิจสังคม> สิ้นสุดวาระ | หัวหน้าพรรคกิจสังคม> ตำแหน่งสำคัญ |
| --- | --- | --- | --- | --- | --- |
| 1 (1) |  | หม่อมราชวงศ์คึกฤทธิ์ ปราโมช | 4 พฤศจิกายน พ.ศ. 2517 | 22 มกราคม พ.ศ. 2529 |  อดีตนายกรัฐมนตรี  อดีตประธานสภานิติบัญญัติแห่งชาติ  อดีตรัฐมนตรีว่าการกระทรวงมหาดไทย  อดีต​รัฐมนตรีช่วยว่าการกระทรวงพาณิชย์  อดีต​รัฐมนตรีที่ไม่ได้ประจำกระทรวง |
| 2 |  | พลอากาศเอก สิทธิ เศวตศิลา | 30 มกราคม พ.ศ. 2529 | 2 กันยายน พ.ศ. 2533 |  อดีตรองนายกรัฐมนตรี  อดีตรัฐมนตรีว่าการกระทรวงการต่างประเทศ  อดีตรัฐมนตรีประจำสำนักนายกรัฐมนตรี  อดีตองคมนตรี |
| 1 (2) |  | หม่อมราชวงศ์คึกฤทธิ์ ปราโมช | 2 กันยายน พ.ศ. 2533 | 9 มิถุนายน พ.ศ. 2534 |  อดีตนายกรัฐมนตรี  อดีตประธานสภานิติบัญญัติแห่งชาติ  อดีตรัฐมนตรีว่าการกระทรวงมหาดไทย  อดีต​รัฐมนตรีช่วยว่าการกระทรวงพาณิชย์  อดีต​รัฐมนตรีที่ไม่ได้ประจำกระทรวง |
| 3 |  | มนตรี พงษ์พานิช | 9 มิถุนายน พ.ศ. 2534 | 29 กันยายน พ.ศ. 2541 |  อดีตรองนายกรัฐมนตรี  อดีตรัฐมนตรีว่าการกระทรวงคมนาคม  อดีตรัฐมนตรีว่าการกระทรวงพาณิชย์  อดีตรัฐมนตรีว่าการกระทรวงสาธารณสุข  อดีตรัฐมนตรีว่าการกระทรวงเกษตรและสหกรณ์  อดีต​ รัฐมนตรีช่วยว่าการกระทรวงมหาดไทย  อดีต​ รัฐมนตรีช่วยว่าการกระทรวงคมนาคม |
| 4 |  | บุญพันธ์ แขวัฒนะ | 29 ตุลาคม พ.ศ. 2541 | 5 มีนาคม พ.ศ. 2542 |  อดีตรองนายกรัฐมนตรี  อดีตรัฐมนตรีว่าการกระทรวงสาธารณสุข |
| 5 |  | สุวิทย์ คุณกิตติ | 5 มีนาคม พ.ศ. 2542 | 9 สิงหาคม พ.ศ. 2543 |  อดีตรองนายกรัฐมนตรี  อดีตรัฐมนตรีว่าการกระทรวงยุติธรรม  อดีตรัฐมนตรีว่าการกระทรวงเกษตรและสหกรณ์  อดีตรัฐมนตรีว่าการกระทรวงศึกษาธิการ  อดีตรัฐมนตรีว่าการกระทรวงทรัพยากรธรรมชาติและสิ่งแวดล้อม  อดีตรัฐมนตรีว่าการกระทรวงเทคโนโลยีสารสนเทศและการสื่อสาร  อดีตรัฐมนตรีว่าการกระทรวงอุตสาหกรรม  อดีต​รัฐมนตรีช่วยว่าการกระทรวงเกษตรและสหกรณ์ |
| 6 |  | พยุง นพสุวรรณ | 9 สิงหาคม พ.ศ. 2543 | 26 เมษายน พ.ศ. 2546 |  |
| 7 |  | เจษฎา ตันติบัญชาชัย | 26 เมษายน พ.ศ. 2546 | 13 ธันวาคม พ.ศ. 2547 |  |
| 8 |  | อรรถพล ชัยนันท์สมิตย์ | 13 ธันวาคม พ.ศ. 2547 | 29 ตุลาคม พ.ศ. 2550 |  |
| - |  | สุวิภา คุณกิตติ | 30 ตุลาคม พ.ศ. 2550   (รักษาการ) | 22 มีนาคม พ.ศ. 2551 |  |
| 9 |  | ทองพูล ดีไพร | 23 มีนาคม พ.ศ. 2551 | 19 ตุลาคม พ.ศ. 2561 |  |
ผู้บริหารพรรค > รายนามเลขาธิการพรรค

บุญชู โรจนเสถียร (4 พฤศจิกายน พ.ศ. 2517 - 26 สิงหาคม พ.ศ. 2521 ส่วนรักษาการเลขาธิการพรรค มนตรี พงษ์พานิช วันที่ 27 สิงหาคม - 12 กันยายน พ.ศ. 2521)
เกษม ศิริสัมพันธ์ (13 กันยายน พ.ศ. 2521 – 15 ตุลาคม พ.ศ. 2525)
โกศล ไกรฤกษ์ (20 สิงหาคม พ.ศ. 2525 – 17 มิถุนายน พ.ศ. 2527)
พงส์ สารสิน (17 มิถุนายน พ.ศ. 2527 – 22 มกราคม พ.ศ. 2529)
ร้อยตำรวจเอก สุรัตน์ โอสถานุเคราะห์ (30 มกราคม พ.ศ. 2529 – 1 มีนาคม พ.ศ. 2532)
มนตรี พงษ์พานิช (1 มีนาคม พ.ศ. 2532 – 9 มิถุนายน พ.ศ. 2534)
ประยุทธ์ ศิริพานิชย์ (9 มิถุนายน พ.ศ. 2534 – 23 พฤศจิกายน พ.ศ. 2534)
พลโท เขษม ไกรสรรณ์ (23 พฤศจิกายน พ.ศ. 2534 – 10 เมษายน พ.ศ. 2535)
บุญพันธ์ แขวัฒนะ (10 เมษายน พ.ศ. 2535 – 13 ตุลาคม พ.ศ. 2536)
ร้อยตำรวจเอก เฉลิม อยู่บำรุง (13 ตุลาคม พ.ศ. 2536 – 27 ธันวาคม พ.ศ. 2537)
สุวิทย์ คุณกิตติ (2 ธันวาคม พ.ศ. 2538 – 5 มีนาคม พ.ศ. 2542)
สมศักดิ์ เทพสุทิน (5 มีนาคม พ.ศ. 2542 – 2 กรกฎาคม พ.ศ. 2542)
ระวี หิรัญโชติ (2 กรกฎาคม พ.ศ. 2542 – 9 สิงหาคม พ.ศ. 2543)
เจษฎา ตันติบัญชาชัย (9 สิงหาคม พ.ศ. 2543 – 26 เมษายน พ.ศ. 2546)
อุทัย นุ่มสุวรรณ (26 เมษายน พ.ศ. 2546 – 15 ธันวาคม พ.ศ. 2546)
ปราโมทย์ ตามควร (30 เมษายน พ.ศ. 2547 – 13 ธันวาคม พ.ศ. 2547)
อำนวย ศิริทองสุข (13 ธันวาคม พ.ศ. 2547 – 14 กันยายน พ.ศ. 2548)
สยมภู เกียรติสยมภู (14 กันยายน พ.ศ. 2548 - 19 ตุลาคม 2561)
ผลการเลือกตั้ง > ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | สถานภาพพรรค | ผู้นำเลือกตั้ง |
| --- | --- | --- | --- | --- | --- | --- |
| 2518 | 18 / 269 | 1,982,168 | 10.8% |  18 | ฝ่ายค้าน (2518) | หม่อมราชวงศ์  คึกฤทธิ์ ปราโมช |
| 2518 | 18 / 269 | 1,982,168 | 10.8% |  18 | แกนนำจัดตั้งรัฐบาล (2518 -  2519) | หม่อมราชวงศ์  คึกฤทธิ์ ปราโมช |
| 2519 | 45 / 279 | 3,272,170 | 17.5% |  27 | ฝ่ายค้าน | หม่อมราชวงศ์  คึกฤทธิ์ ปราโมช |
| 2522 | 88 / 301 | 4,179,174 | 21.1% |  37 | ฝ่ายค้าน (2522 - 2523) | หม่อมราชวงศ์  คึกฤทธิ์ ปราโมช |
| 2522 | 88 / 301 | 4,179,174 | 21.1% |  37 | ร่วมรัฐบาล (2523 - 2526) | หม่อมราชวงศ์  คึกฤทธิ์ ปราโมช |
| 2526 | 99 / 324 | 7,103,177 | 26.8% |  10 | แกนนำจัดตั้งรัฐบาล | หม่อมราชวงศ์  คึกฤทธิ์ ปราโมช |
| 2529 | 51 / 347 | 4,560,615 | 12.1% |  41 | ร่วมรัฐบาล | พลอากาศเอก   สิทธิ เศวตศิลา |
| 2531 | 54 / 357 | 4,651,161 | 11.8% |  3 | ร่วมรัฐบาล (2531 - 2533) | พลอากาศเอก   สิทธิ เศวตศิลา |
| 2531 | 54 / 357 | 4,651,161 | 11.8% |  3 | ฝ่ายค้าน (2533 - 2534) | พลอากาศเอก   สิทธิ เศวตศิลา |
| มี.ค. 2535 | 31 / 360 | 3,586,714 | 8.1% |  23 | ร่วมรัฐบาล | มนตรี พงษ์พานิช |
| ก.ย. 2535 | 22 / 360 | 1,863,360 | 4.0% |  9 | ร่วมรัฐบาล (2535-2536) | มนตรี พงษ์พานิช |
| ก.ย. 2535 | 22 / 360 | 1,863,360 | 4.0% |  9 | ฝ่ายค้าน (2536 - 2538) | มนตรี พงษ์พานิช |
| 2538 | 22 / 391 | 2,201,218 | 4.0% |  0 | ร่วมรัฐบาล | มนตรี พงษ์พานิช |
| 2539 | 20 / 393 | 3,036,544 | 5.3% |  2 | ร่วมรัฐบาล | มนตรี พงษ์พานิช |
| 2544 | 1 / 500 | 44,926 | 0.16% |  19 | ฝ่ายค้าน | พยุง นพสุวรรณ |
| 2548 | 0 / 500 | 58,721 |  |  1 | ไม่ได้รับเลือกตั้ง | อรรถพล ชัยนันท์สมิตย์ |
| 2554 | 0 / 500 | 81,824 | 0.31% |  0 | ไม่ได้รับเลือกตั้ง | สุวิทย์ คุณกิตติ |
ผลการเลือกตั้ง > ผลการเลือกตั้งสมาชิกสภากรุงเทพมหานคร (สก.)

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | ผลการเลือกตั้ง |
| --- | --- | --- | --- | --- | --- |
| 2537 | 5 / 55 |  |  | 5 | เสียงข้างน้อย |
การแยกตัวของสมาชิกพรรค

พรรคกิจสังคมเคยมีสมาชิกพรรคที่ลาออกไปตั้งพรรคการเมืองใหม่ หรือย้ายไปเป็นกรรมการบริหารพรรค โดยมีดังนี้
พรรคสหประชาธิปไตย นำโดย บุญเท่ง ทองสวัสดิ์ (สิ้นสภาพความเป็นพรรคการเมืองในวันที่ 22 ตุลาคม พ.ศ. 2535)
พรรคกิจประชาคม นำโดย บุญชู โรจนเสถียร (ก่อนจะยุบรวมเป็น พรรคเอกภาพ ในเวลาต่อมา)
พรรคมวลชน นำโดย เฉลิม อยู่บำรุง (เคยยุบรวมกับพรรคเมื่อวันที่ 12 พฤศจิกายน พ.ศ. 2536 แล้วแยกออกจากพรรคอีกครั้งเมื่อวันที่ 16 มีนาคม พ.ศ. 2538)
สิ้นสภาพความเป็นพรรคการเมือง

พรรคกิจสังคมสิ้นสภาพความเป็นพรรคการเมือง เมื่อวันที่ 19 ตุลาคม พ.ศ. 2561
เดอะ ไวร์เลส เฮาส์

| --- | --- |
The Wireless House


th
ก่อตั้ง: 13 มกราคม พ.ศ. 2568 (60 วันก่อน) (2568-01-13)
ที่ตั้ง: วัน แบงค็อก ถนนวิทยุ แขวงลุมพินี เขตปทุมวัน กรุงเทพมหานคร
พิกัดภูมิศาสตร์: 13°43′36″N 100°32′45″E﻿ / ﻿13.726574059451512°N 100.54582991455231°E﻿ / 13.726574059451512; 100.54582991455231
ประเภท: พิพิธภัณฑ์อนุรักษ์
ผลงานสำคัญ: เสาสัญญาณวิทยุของอดีตสถานีวิทยุศาลาแดง
ผลงาน: โบราณวัตถุมากกว่า 1,500 ชิ้น
ผู้อำนวยการ: จรินทร์ทิพย์ ชูหมื่นไวย
ภัณฑารักษ์: นันทกานต์ ทองวานิช
สถาปนิก: วทัญญู เทพหัตถี เอกชัย ศิริเจริญกุล
นักประวัติศาสตร์: กษมา เกาไศยานนท์
เจ้าของ: วัน แบงค็อก
ขนส่งมวลชน:  ลุมพินี
ที่จอดรถ: 12,000 คัน (ใต้ดินในโครงการ)
เดอะ ไวร์เลส เฮาส์ (อังกฤษ: The Wireless House) เป็นอาคารพิพิธภัณฑ์ภายในโครงการ วัน แบงค็อก ตั้งอยู่ภายในสวนไวร์เลส พาร์ค ถนนวิทยุ หน้าศูนย์การค้าเดอะ สตอรีส์ ใต้อาคารวัน แบงค็อก ทาวเวอร์ 4 ในพื้นที่แขวงลุมพินี เขตปทุมวัน กรุงเทพมหานคร โดยปฏิสังขรณ์มาจากอาคารสถานีวิทยุศาลาแดงที่ได้รับการขึ้นทะเบียนเป็นโบราณสถาน ซึ่งถูกรื้อถอนเมื่อปี พ.ศ. 2544 แต่ขยับออกจากที่ตั้งจริงของสถานีวิทยุเดิมเล็กน้อย โดยมีเสาส่งสัญญาณวิทยุของสถานีวิทยุเดิมจัดแสดงอยู่ด้านข้าง ภายในอาคารจัดแสดงนิทรรศการถาวรทั้งหมด 4 ส่วน รวมถึงโบราณวัตถุต่าง ๆ ที่สถาปนิกและนักโบราณคดีค้นพบระหว่างทำฐานรากของโครงการ วัน แบงค็อก และผลงานศิลปะชิ้นอื่น ๆ มีพิธีเปิดอาคารเมื่อวันที่ 13 มกราคม พ.ศ. 2568 โดยเปิดให้เข้าชมทุกวัน เวลา 10:00 – 20:00 น.
ภูมิหลัง

บทความหลัก: สถานีวิทยุศาลาแดง
เดอะ ไวร์เลส เฮาส์ เป็นอาคารที่โครงการวัน แบงค็อก สร้างขึ้น เนื่องจากต้องการให้ความสำคัญและวางแนวทางในการผสานองค์ประกอบทางศิลปะและวัฒนธรรมในพื้นที่ของโครงการตั้งแต่เริ่มต้น และต้องการรักษาคุณค่าทางประวัติศาสตร์ของพื้นที่ เพื่อสืบสาน รักษา และต่อยอด ให้เป็นประโยชน์ต่อไปในอนาคต โดยอนุรักษ์อาคารสถานีวิทยุศาลาแดง สถานีวิทยุแห่งแรกของประเทศไทย ที่กระทรวงทหารเรือ (ปัจจุบันคือกองทัพเรือไทย) จัดตั้งขึ้น และพระบาทสมเด็จพระมงกุฎเกล้าเจ้าอยู่หัวทรงเปิดเมื่อวันที่ 13 มกราคม พ.ศ. 2456 (พ.ศ. 2457 หากนับแบบปัจจุบัน) ก่อนจะพระราชทานนามถนนที่ตัดผ่านหน้าสถานีวิทยุว่า ถนนวิทยุ และ Wireless Road ในเวลาต่อมา อย่างไรก็ตาม สถานีวิทยุศาลาแดงเริ่มลดบทบาทลงหลังกบฏแมนฮัตตัน ซึ่งทำให้กองสัญญาณทหารเรือต้องย้ายออกจากพื้นที่ ก่อนที่โรงเรียนเตรียมทหารจะเข้ามาใช้พื้นที่ต่อตั้งแต่ปี พ.ศ. 2504 ในช่วงนี้ตัวอาคารสถานีวิทยุพร้อมกับเสาส่งสัญญาณวิทยุได้รับการขึ้นทะเบียนเป็นโบราณสถานโดยกรมศิลปากรเมื่อปี พ.ศ. 2526 แต่หลังจากโรงเรียนเตรียมทหารย้ายออกไปตั้งในสถานที่ใหม่ที่จังหวัดนครนายก และบริษัท พี.คอน. ดีเวล็อปเมนท์ จำกัด ทำสัญญาเช่าพื้นที่พัฒนาเป็นตลาดกลางคืนในชื่อสวนลุมไนท์บาซาร์ในปี พ.ศ. 2544 ก็ได้ดำเนินการรื้อถอนอาคารสถานีวิทยุศาลาแดงออกทั้งหมด คงเหลือเพียงฐานรากและเสาวิทยุโบราณไว้
ภูมิหลัง > การสำรวจและปฏิสังขรณ์

| วิดีโอหลายคลิปจากแหล่งข้อมูลภายนอก |
| --- | --- |
 One Bangkok: The Wireless House Documentary, วิดีโอยูทูบ
อย่างไรก็ตาม ตามแผนแม่บทของการพัฒนาโครงการ วัน แบงค็อก นั้น อาคารอนุรักษ์สถานีวิทยุศาลาแดงไม่ได้อยู่ในตำแหน่งที่ตั้งจริงของสถานีวิทยุเดิม แต่ขยับออกมาตั้งอยู่ภายในสวนไวร์เลส พาร์ค หน้าศูนย์การค้าเดอะ สตอรีส์ ใต้อาคารวัน แบงค็อก ทาวเวอร์ 4 แทน เนื่องจากเจ้าของพื้นที่คือสำนักงานทรัพย์สินพระมหากษัตริย์ได้ทำหนังสือขออนุญาตกรมศิลปากรว่าจะขอย้ายตำแหน่งของอาคารสถานีวิทยุไปตั้งใกล้กับถนนวิทยุ เพื่อให้บุคคลภายนอกมองเห็นอาคารสถานีวิทยุได้ชัดเจนมากขึ้น ซึ่งกรมศิลปากรก็อนุญาตให้สำนักงานทรัพย์สินพระมหากษัตริย์ดำเนินการตามแผนดังกล่าว ส่วนพื้นที่ที่ตั้งจริงของสถานีวิทยุเดิมนั้นอยู่บนถนน วัน แบงค็อก บูเลอวาร์ด และศูนย์การค้าโพสต์ 1928 บริเวณใต้อาคารวัน แบงค็อก ทาวเวอร์ 5 โดยอาคารดังกล่าวก็ออกแบบให้มีลักษณะของสัญญาณโทรเลขเช่นกัน และมีหลักฐานปรากฏเป็นหมุดเขตประกาศโบราณสถานฝังอยู่บริเวณดังกล่าว ที่กรมศิลปากรมิได้ออกประกาศเพิกถอนแต่อย่างใด
ในปี พ.ศ. 2559 ที่ วัน แบงค็อก เริ่มเข้าสำรวจพื้นที่ที่ตั้งโครงการในเบื้องต้นนั้น เดิมมีแผนจะทำงานร่วมกับกรมศิลปากรเฉพาะการขนย้ายเสาส่งสัญญาณวิทยุเท่านั้น โดยมี กษมา เกาไศยานนท์ เป็นนักโบราณคดีประจำโครงการ แต่หลังจากเริ่มขุดพื้นดินเพื่อปรับพื้นที่แล้ว ก็ค้นพบฐานรากของอาคารสถานีวิทยุที่หลงเหลืออยู่จากการรื้อถอนด้วย จึงกลับไปคุยกับกรมศิลปากรเพื่อขอย้ายฐานรากด้วย และยังได้รับความร่วมมือกับกรมศิลปากรในการขุดค้นทางโบราณคดีเพิ่มเติมจนค้นพบส่วนอื่น ๆ ของสถานีวิทยุ คือ ตอม่อสะพานที่เชื่อมต่อกับประตูทางเข้าด้านหน้าสถานีวิทยุ รวมถึงโบราณวัตถุที่เริ่มค้นพบอีกจำนวนมาก
หลังจากเสร็จสิ้นกระบวนการในส่วนโบราณคดีแล้ว สถาปนิกอนุรักษ์คือ วทัญญู เทพหัตถี ได้นำข้อมูลทั้งหมดเท่าที่มีอยู่เกี่ยวกับสถานีวิทยุ ทั้งผังที่ตั้ง ฐานราก ภาพถ่าย เอกสารสำรวจ รวมถึงข้อมูลที่ได้จากนักโบราณคดี มาปฏิสังขรณ์ (Reconstruction) ขึ้นใหม่ตามรูปทรงเดิมทั้งหมด โดยใช้โปรแกรมคอมพิวเตอร์สเก็ตช์อัปมาช่วย ก่อนดำเนินการขุดรากถอนเสาเข็มเก่าเพื่อฝังกลบ และเคลื่อนย้ายฐานรากอาคารสถานีวิทยุและเสาส่งสัญญาณวิทยุความสูง 60 เมตร ไปตั้งในจุดที่วางไว้ในแผนแม่บทเดิม ซึ่งสถาปนิกอนุรักษ์ตกลงกับกรมศิลปากรว่าใช้วิธีตัดฐานรากออกเป็น 10 ชิ้น ก่อนย้ายออกครั้งละ 1 ชิ้นและนำมาประกอบใหม่ เช่นเดียวกับเสาวิทยุที่ตัดแบ่งออกเป็น 7 ท่อน ก่อนย้ายออกแล้วนำมาประกอบใหม่ โดยนำมาจัดแสดงเฉพาะบางส่วนเช่นกัน
เดอะ ไวร์เลส เฮาส์ เริ่มเปิดอย่างไม่เป็นทางการพร้อมกับพิธีเปิดโครงการ วัน แบงค็อก เมื่อวันที่ 25 ตุลาคม พ.ศ. 2567 ก่อนจะมีพิธีเปิดอาคารนี้อย่างเป็นทางการเมื่อวันที่ 13 มกราคม พ.ศ. 2568 ซึ่งตรงกับวันครบรอบ 111 ปีของการเปิดอาคารสถานีวิทยุศาลาแดง
ดูเพิ่ม

วัน แบงค็อก
สถานีวิทยุศาลาแดง
ศุกลวัฒน์ คณารศ

| ศุกลวัฒน์ คณารศ |
| --- | --- |

สารนิเทศภูมิหลัง
ชื่อเกิด: ศุกลวัฒน์ คณารศ
เกิด: 18 เมษายน พ.ศ. 2528 (39 ปี) อำเภอมัญจาคีรี จังหวัดขอนแก่น ประเทศไทย
ส่วนสูง: 1.85 เมตร (6 ฟุต 1 นิ้ว)
คู่สมรส: พีมนต์ญา เวธน์ปริวัฒน์ (2565–ปัจจุบัน)
บุตร: 1 คน
อาชีพ: นักแสดง นายแบบ นักร้อง พิธีกร ยูทูบเบอร์ นักธุรกิจ
ปีที่แสดง: พ.ศ. 2549-ปัจจุบัน
ผลงานเด่น: เตวิชญ์ - พลิกดินสู่ดาว  พิณ นครพนม  - เพลงรักริมฝั่งโขง   เจ้าหลวงรังสิมันตรัตน์ - ดั่งดวงหฤทัย  โตมร - เธอคือชีวิต  อัคนี/ปุโรหิต - ภูตแม่น้ำโขง  ทศ - วงเวียนหัวใจ  อานนท์ - พระจันทรลายพยัคฆ์  กฤตย์ - ด้วยแรงอธิษฐาน  โรม - เงากามเทพ  ชาลิต - ปิ่นอนงค์  กร้าว - ร้อยเล่ห์เสน่ห์ลวง  ฤทธิ์ ราวี/โธมัส - นักสู้มหากาฬ  องครักษ์คามิน - ล่ารักสุดขอบฟ้า  สมชาย - พราว  ลอ - เพื่อน-แพง  สยมภู - มรสุมสวาท  ศักดิ์ชาย/ชาติ/โอนิ - เพชรตัดเพชร  กรพงษ์ - คู่ซ่ารสแซ่บ  ร้อยเอก ภูริช - เหนี่ยวหัวใจสุดไกปืน  นาบุญ - สัมปทานหัวใจ  ทศพล - ผู้บ่าวอินดี้ ยาหยีอินเตอร์  ยอดรัก/นักรบ - ยอดรักนักรบ  ทัฬห์ - ม่านบังใจ  ชลัมพล - กรงน้ำผึ้ง
สังกัด: สถานีโทรทัศน์สีกองทัพบกช่อง 7 (2549–2565)
รางวัล
สุพรรณหงส์: นักแสดงนำชายยอดเยี่ยม  พ.ศ. 2561 - มะลิลา
ชมรมวิจารณ์บันเทิง: นักแสดงนำชายยอดเยี่ยม  พ.ศ. 2561 - มะลิลา
โทรทัศน์ทองคำ: เพลงประกอบละครยอดเยี่ยม  พ.ศ. 2550 - เพลงรักริมฝั่งโขง (Feat. อเล็กซานดร้า ธิดาวัลย์ บุญช่วย) ดาราชายยอดเยี่ยม พ.ศ. 2562
เมขลา: มณีเมขลานักแสดงสมทบชายดีเด่น ประเภทยอดนิยม  พ.ศ. 2555 - ขุนเดช
นาฏราช: นักแสดงนำชายยอดเยี่ยม  พ.ศ. 2558 - เพื่อน-แพง
คมชัดลึก: นักแสดงชายยอดนิยม  พ.ศ. 2550 - เพลงรักริมฝั่งโขง นักแสดงนำชายยอดเยี่ยม ประเภทละครโทรทัศน์  พ.ศ. 2558 - เพื่อน-แพง นักแสดงนำชายยอดเยี่ยม ประเภทภาพยนตร์  พ.ศ. 2561 - มะลิลา
ศุกลวัฒน์ คณารศ (เกิด 18 เมษายน พ.ศ. 2528) ชื่อเล่น เวียร์ เป็นนักแสดง นายแบบ พิธีกรชาวไทย สังกัดสถานีโทรทัศน์สีกองทัพบกช่อง 7
ประวัติ

ศุกลวัฒน์ คณารศ ชื่อเล่น เวียร์ (แปลว่า ฝ่ายน้ำล้น) เกิดวันที่ 18 เมษายน พ.ศ. 2528 เป็นนักแสดงชาวไทย เกิดที่อำเภอมัญจาคีรี จังหวัดขอนแก่น เป็นบุตรชายคนที่ 2 ของ วีระ และ พลอยไพลิน คณารศ และมีพี่ชาย 1 คนที่เสียชีวิตจากไปเมื่อปี​ 2552
เขาจบการศึกษาระดับอนุบาล ประถม และมัธยมจากโรงเรียนสาธิตมหาวิทยาลัยขอนแก่น (มอดินแดง) ระดับปริญญาตรีจากภาควิชาวิศวกรรมโยธา สาขาวิศวกรรมโยธา คณะวิศวกรรมศาสตร์ มหาวิทยาลัยขอนแก่น และระดับปริญญาโทจากสาขาบริหารการจัดการสื่อบันเทิง สถาบันกันตนา
งานอดิเรกของเวียร์คือการขับมอเตอร์ไซค์ และวันว่างๆ จะรถบ้านไปหาต้นไม้ปลูกในที่ที่ซื้อไว้ที่นครนายก
ด้านชีวิตส่วนตัว ศุกลวัฒน์ คณารศ สมรสกับ พีมนต์ญา เวธน์ปริวัฒน์ (วิกกี้) ภรรยาสาวนอกวงการ
มีบุตรสาวด้วยกัน 1 คนชื่อ ณภรัก คณารศ ชื่อเล่น วิริน เกิดเมื่อวันที่ 19 ธันวาคม พ.ศ. 2565
ประวัติ > การทำงาน

เข้าสู่วงการบันเทิงจากการที่เอ ศุภชัย ศรีวิจิตร ผู้จัดการส่วนตัวนักแสดง บังเอิญเห็นรูปถ่ายในโทรศัพท์มือถือของคนรู้จัก จึงนั่งเครื่องบินมาถึงมหาวิทยาลัย เพื่อมาชักชวน ตอนนั้นเวียร์อยู่ปี 2 และได้รับการอนุญาตจากพ่อแม่แล้ว จึงตัดสินใจเข้าสู่วงการ กลายเป็นนักแสดงที่มีชื่อเสียง ผลงานละครเรื่องแรกคือ เรื่อง พลิกดินสู่ดาว จากนั้นมีผลงานละครอื่นอย่าง เพลงรักริมฝั่งโขง (แสดงคู่กับ อเล็กซานดร้า ธิดาวัลย์ บุญช่วย), ภารกิจพิชิตดอกฟ้า, สายน้ำสามชีวิต
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7
| ปี พ> ศ. | เรื่อง | บทบาท | หมายเหตุ |
| --- | --- | --- | --- |
| 2549 | พลิกดินสู่ดาว | เตวิชญ์ |  |
| 2549 | สายน้ำสามชีวิต | สุกรม |  |
| 2549 | ภารกิจพิชิตดอกฟ้า | สมสนุก สุขสมหมาย |  |
| 2550 | เพลงรักริมฝั่งโขง | พิณ นครพนม |  |
| 2550 | ดั่งดวงหฤทัย | เจ้าหลวงรังสิมันตรัตน์ |  |
| 2551 | เธอคือชีวิต | โตมร |  |
| 2551 | คุณหนูเทวดา | แดน |  |
| 2551 | เย้ยฟ้าท้าดิน | ร.ต.อ.ภวินทร์ ชนะชนม์ |  |
| 2551 | ภูตแม่น้ำโขง | อัคนี (ปัจจุบัน) / ปุโรหิต (อดีต) |  |
| 2552 | วงเวียนหัวใจ | ทศ คณาพรรณ |  |
| 2553 | พ่อหนูเป็นซูเปอร์สตาร์ | แดนเทพ ยุทธ์ดำรง |  |
| 2553 | พระจันทร์ลายพยัคฆ์ | ร.ต.อ.อานนท์ สิงหชาติ |  |
| 2553 | ด้วยแรงอธิษฐาน | กฤตย์ |  |
| 2553 | เงากามเทพ | โรม ภคนันทน์ |  |
| 2554 | มนต์รักแม่น้ำมูล | พิณ ลำแม่มูล |  |
| 2554 | นางสาวจำแลงรัก | คิมหันต์ ประจัญบาน |  |
| 2554 | นางฟ้ากับมาเฟีย | ราม / ลักษณ์ รัตนมณี |  |
| 2555 | ขุนเดช | ร.ต.ท.ยงยุทธ |  |
| 2555 | ปิ่นอนงค์ | ชาลิต ธำรงรัตน์ (ใหญ่) |  |
| 2555 | ป่านางเสือ 2 | นายใหญ่ (รับเชิญ) | ตัวร้าย |
| 2556 | ร้อยเล่ห์เสน่ห์ลวง | กร้าว ศุภกาญจน์ |  |
| 2556 | นักสู้มหากาฬ | ฤทธิ์ ราวี / โธมัส |  |
| 2557 | ยมบาลเจ้าขา | เดชอนันต์ |  |
| 2557 | ล่ารักสุดขอบฟ้า | องครักษ์คามิน |  |
| 2557 | รักเต็มบ้าน | มหาสมุทร | รับเชิญ |
| 2557 | พราว | สมชาย |  |
| 2558 | เพื่อน-แพง | ลอ |  |
| 2558 | มรสุมสวาท | สยมภู ภักดีนฤเบศร์ |  |
| 2559 | เพชรตัดเพชร | ชาติ / โอนิ |  |
| 2560 | คู่ซ่ารสแซ่บ | กรพงศ์ ศาสตราบุรินทร์ |  |
| 2560 |  เหนี่ยวหัวใจสุดไกปืน | ร้อยเอก ภูริช สัตตกมลพันธ์ |  |
| 2560 | มือปราบเจ้าหัวใจ | ร้อยเอก ภูริช สัตตกมลพันธ์ |  |
| 2560 | ราชนาวีที่รัก | ร้อยเอก ภูริช สัตตกมลพันธ์ |  |
| 2560 | ยึดฟ้าหาพิกัดรัก | ร้อยเอก ภูริช สัตตกมลพันธ์ |  |
| 2561 | สัมปทานหัวใจ | นาบุญ ยิ่งประเสริฐ |  |
| 2562 | พชรมนตรา | ณดล ศุภมิตร |  |
| 2562 | ผู้บ่าวอินดี้ ยาหยีอินเตอร์ | ทศพล รักษ์สาคร (พล) |  |
| 2562 | ยอดรักนักรบ | ยอดรัก / เรือเอกนักรบ |  |
| 2563 | ม่านบังใจ | ทัฬห์ พฤทธานนท์ |  |
| 2565 | กรงน้ำผึ้ง | ชลัมพล ศรันย์รักษ์ (พล) |  |
ผลงาน > ละครเฉลิมพระเกียรติ

ละครโทรทัศน์ทั้งหมดด้านล่างที่ออกอากาศทางช่อง 7
| ปี พ> ศ. | เรื่อง | บทบาท | หมายเหตุ |
| --- | --- | --- | --- |
| 2551 | อานุภาพพ่อขุนรามคำแหง | สามศร |  |
| 2552 | ดั่งดาวพราวแสง | หมอปราการ |  |
| 2554 | ละครเฉลิมพระเกียรติชุด รักพระเจ้าอยู่หัว เรื่อง แผ่นดินมหัศจรรย์ | เพชร |  |
| 2559 | ละครเฉลิมพระเกียรติชุด ใต้ร่มพระบารมี เรื่อง ครูของแผ่นดิน | ครูอุทัย |  |
ผลงาน > ซีรีส์

| ปี | เรื่อง | บทบาท |
| --- | --- | --- |
| 2564 | Bangkok Breaking มหานครเมือง(ห)ลวง | วันชัย |
| 256.. | Zomvivor มหา’ลัย คลั่ง |  |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2551 | หนึ่งใจเดียวกัน | หมอพบธรรม |
| 2557 | คิดถึงวิทยา | ครูหนุ่ย |
| 2557 | กลับบ้าน | เวียร์ |
| 2559 | 11 12 13 รักกันจะตาย | ต้าร์ |
| 2561 | มะลิลา | เชน |
| 2562 | ดิว ไปด้วยกันนะ | ภพ |
| 2563 | เลิฟยู โคกอีเกิ้ง | ทศพล (พล) |
| 2563 | อีเรียมซิ่ง | กล้า |
| 2565 | สิบสามชีวิต | นาวาตรี สมาน กุนัน​ (จ่าแซม) |
| 2566 | บ้านเช่า..บูชายัญ | กวิน |
| 2566 | มนต์รักนักพากย์ | มานิต |
| 2567 | Bangkok Breaking ฝ่านรกเมืองเทวดา | วันชัย |
| ไม่ได้ฉาย | ปิตุภูมิ พรมแดนแห่งรัก | ร.ต.อ.ตารณ ยังชีพชอบ |
ผลงาน > พิธีกร

| พ> ศ. | รายการ | วันออกอากาศ |
| --- | --- | --- |
| 2559 - 2563 | ซูเปอร์เวียร์ (Super Weir) | ทุกวันหยุดนักขัตฤกษ์ |
ผลงาน > มิวสิกวิดีโอ

| พ> ศ. | เพลง | ศิลปิน |
| --- | --- | --- |
| 2561 | ยอม | มัสเกตเทียส์ |
| 2564 | ดอกฟ้า | ลาบานูน  |
แหล่งข้อมูลอื่น

เวียร์ ศุกลวัฒน์ เว็บไซต์ส่วนตัว เก็บถาวร 2020-12-07 ที่ เวย์แบ็กแมชชีน
ศุกลวัฒน์ คณารศ ที่เฟซบุ๊ก
ศุกลวัฒน์ คณารศ ที่อินสตาแกรม
| ด ค กหนึ่งใจ> .เดียวกัน |
| --- | --- |
 รางวัลที่ได้รับ · เพลงประกอบภาพยนตร์ 
ทีมงาน: สิริปปกรณ์ วงศ์จริยวัตร (กำกับภาพยนตร์) · ทูลกระหม่อมหญิงอุบลรัตนราชกัญญา สิริวัฒนาพรรณวดี (อำนวยการสร้าง, บทประพันธ์ และขับร้องเพลงประกอบภาพยนตร์)
นักแสดงหลัก: ทูลกระหม่อมหญิงอุบลรัตนราชกัญญา สิริวัฒนาพรรณวดี · ศุกลวัฒน์ คณารศ · ศิรพันธ์ วัฒนจินดา · นิศารัตน์ อภิรดี · ซีแนม สุนทร · รอง เค้ามูลคดี · สมชาย ศักดิกุล ·  วิทยา เจตะภัย
ดูเพิ่มเติม: ทูบีนัมเบอร์วัน · จีเอ็มเอ็ม ไท หับ · หมวดหมู่:หนึ่งใจ..เดียวกัน
มหาศึกคนชนเทพ

| --- | --- |
มหาศึกคนชนเทพ
หน้าปกของมังงะ มหาศึกคนชนเทพ เล่ม 1 ในฉบับภาษาไทย
終末のワルキューレ (Shūmatsu no Warukyūre)
ชื่อภาษาอังกฤษ: Record of Ragnarok
แนว: แฟนตาซี โรแมนติก ศิลปะการต่อสู้
มังงะ
เขียนโดย: ชินยะ อูเมมูระ ทากูมิ ฟูกูอิ
วาดภาพโดย: อาจิจิกะ
สำนักพิมพ์: โทกูมะโชเต็ง (ก่อนหน้า) โคอามิกซ์
สำนักพิมพ์ภาคภาษาไทย: ฟีนิกซ์
นิตยสาร: คอมิกซีนอนรายเดือน
กลุ่มเป้าหมาย: เซเน็ง
ตีพิมพ์ตั้งแต่: 25 พฤศจิกายน พ.ศ. 2560 – ปัจจุบัน
จำนวนเล่ม: 22
มังงะ
มหาศึกคนชนเทพ กรุตำนาน ลิโป้ขุนพลผงาดฟ้า
เขียนโดย: ทาเกโอะ โอโนะ
สำนักพิมพ์: โทกูมะโชเต็ง (ก่อนหน้า) โคอามิกซ์
สำนักพิมพ์ภาคภาษาไทย: ฟีนิกซ์
นิตยสาร: คอมิกซีนอนรายเดือน
กลุ่มเป้าหมาย: เซเน็ง
ตีพิมพ์ตั้งแต่: 25 ตุลาคม พ.ศ. 2562 – 25 พฤศจิกายน พ.ศ. 2565
จำนวนเล่ม: 7
โอเอ็นเอ
กำกับโดย: มาซาโอะ โอกูโบะ (ฤดูกาลที่ 1 & 2) โคอิจิ ฮัตสึมิ (ฤดูกาลที่ 3)
เขียนบทโดย: คาซูยูกิ ฟูเดยาซุ (ฤดูกาลที่ 1 & 2) ยูกะ ยามาดะ (ฤดูกาลที่ 2) ยูซายูคิ มุโต (ฤดูกาลที่ 3)
ดนตรีโดย: ยาซูฮารุ ทากานาชิ
สตูดิโอ: กราฟินิกา (ฤดูกาลที่ 1 & 2) ยูเมตะคอมพานี (ฤดูกาลที่ 2 & 3) มารุแอนิเมชัน (ฤดูกาลที่ 3)
ถือสิทธิ์โดย: เน็ตฟลิกซ์
ฉาย:  17 มิถุนายน พ.ศ. 2564  – ปัจจุบัน
ความยาว: 24 นาที
ตอน: 27
มังงะ
Kitan: Jack the Ripper no Jikenbo
เขียนโดย: เคตะ อีซูกะ
สำนักพิมพ์: โคอามิกซ์
นิตยสาร: คอมิกเซนอนรายเดือน
กลุ่มเป้าหมาย: เซเน็ง
ตีพิมพ์ตั้งแต่: 25 ตุลาคม พ.ศ. 2565 – ปัจจุบัน
จำนวนเล่ม: 6
มังงะ
Kinden: Kamigami no Apocalypse
เขียนโดย: Otsuhiko Naruse
วาดภาพโดย: Ippei Okamoto
สำนักพิมพ์: โคอามิกซ์
นิตยสาร: คอมิกเซนอนรายเดือน
กลุ่มเป้าหมาย: เซเน็ง
ตีพิมพ์ตั้งแต่: 25 มิถุนายน พ.ศ. 2567 – ปัจจุบัน
จำนวนเล่ม: 1
มหาศึกคนชนเทพ (ญี่ปุ่น: 終末のワルキューレ; โรมาจิ: Shūmatsu no Warukyūre; แปลว่า "วัลคีรีแห่งจุดจบ") เป็นซีรีส์มังงะญี่ปุ่น เขียนเรื่องโดยชินยะ อูเมมูระและทากูมิ ฟูกูอิ วาดภาพโดยอาจิจิกะ เริ่มตีพิมพ์ในนิตยสาร คอมิกซีนอนรายเดือน นิตยสารการ์ตูนแนวเซเน็งของสำนักพิมพ์โคอามิกซ์ (ก่อนหน้านี้ตีพิมพ์โดยสำนักพิมพ์โทกูมะโชเต็ง) เมื่อเดือนพฤศจิกายน พ.ศ. 2560 ได้รับการดัดแปลงเป็นซีรีส์อนิเมะโทรทัศน์โดยสตูดิโอกราฟินิกา ฉายทางเน็ตฟลิกซ์ในเดือนมิถุนายน พ.ศ. 2564 ฤดูกาลที่สองผลิตโดยสตูดิโอกราฟินิกาและยูเมตะคอมพานี ฉายในเดือนมกราคม พ.ศ. 2566
เนื้อเรื่อง

ทุก ๆ 1,000 ปี สภาของเทพเจ้าจะร่วมประชุมเพื่อตัดสินชะตากรรมของมนุษยชาติ หลังจาก 7,000 ปีของประวัติศาสตร์ของมนุษยชาติ เหล่าเทพตัดสินร่วมกันว่ามนุษย์นั้นเกินเยียวยาและจำต้องสูญพันธุ์ แต่เทพธิดาวัลคีรี (วัลกือริยา) ชื่อบรุนฮิลด์ (บรึนฮิลเดอ) ได้เสนอให้มนุษยชาติมีโอกาสสุดท้ายในการพิสูจน์คุณค่า เหล่าเทพจึงมีมติเห็นชอบให้จัดศึกแร็กนาร็อก ซึ่งเป็นการประลองตัวต่อตัวระหว่างมนุษย์ที่มีชื่อเสียง 13 คนในประวัติศาสตร์กับเทพที่ทรงมหิทธานุภาพ 13 องค์ ที่จะต้องต่อสู้โดยตัดสินผลด้วยความตาย  มนุษยชาติจะได้รับการละเว้นโทษทัณฑ์ถ้าได้รับชัยชนะ 7 ครั้งในการประลอง เพื่อให้การต่อสู้มีความเท่าเทียมกัน ตัวแทนมนุษย์แต่ละคนจะได้รับการช่วยเหลือจากเทพธิดาวัลคีรีที่จำแลงกายเป็นอาวุธทรงพลังที่เข้ากับรูปแบบการต่อสู้ของแต่ละคน เรียกว่า "เวลุนด์" แต่ก็แลกด้วยความเสี่ยงที่ต้องสละชีพถ้าผู้ใช้ถูกสังหาร
ตัวละคร

บทความหลัก: รายชื่อตัวละครในมหาศึกคนชนเทพ
รูปแบบต่าง ๆ > มังงะ

มหาศึกคนชนเทพ เขียนโดยชินยะ อูเมมูระและทากูมิ ฟูกูอิ วาดภาพโดยอาจิจิกะ เริ่มตีพิมพ์ในนิตสาร  คอมิกซีนอนรายเดือน นิตยสารการ์ตูนแนวเซเน็งของสำนักพิมพ์ โคอามิกซ์ (ก่อนหน้านี้ตีพิมพ์โดยสำนักพิมพ์โทกูมะโชเต็ง) เมื่อวันที่ 25 พฤศจิกายน พ.ศ. 2560 ได้รับการรวบรวมเป็นหนังสือการ์ตูนรวมเล่ม (ทังโกบง) เล่มแรกวางจำหน่ายเมื่อวันที่ 19 พฤษภาคม พ.ศ. 2561  ปัจจุบันวางจำหน่ายถึงเล่มที่ 9 เมื่อวันที่ 19 ธันวาคม พ.ศ. 2563
มังงะภาคแยกชื่อเรื่องว่า มหาศึกคนชนเทพ กรุตำนาน ลิโป้ขุนพลผงาดฟ้า (ญี่ปุ่น: 終末のワルキューレ異聞 呂布奉先飛将伝; โรมาจิ: Shūmatsu no Warukyūre: Ryo Fu Hō Sen Hishōden) เริ่มตีพิมพ์ในนิตยสาร  คอมิกซีนอนรายเดือน เมื่อวันที่ 25 ตุลาคม พ.ศ. 2562  ได้รับการรวบรวมเป็นหนังสือการ์ตูนรวมเล่ม (ทังโกบง) เล่มแรกวางจำหน่ายเมื่อวันที่ 20 เมษายน พ.ศ. 2563 ปัจจุบันวางจำหน่ายถึงเล่มที่ 3 เมื่อวันที่ 19 ธันวาคม พ.ศ. 2563